सिलेंडर की डिलीवरी के 20 दिन बाद भी नहीं आ रही गैस सब्सिडी
गैस सिलेंडर की डिलीवरी के बाद एक सप्ताह में सब्सिडी ग्राहकों के बैंक अकाउंट में आ जाना चाहिए लेकिन 20 दिन में भी नहीं आ रही है। इससे उपभोक्ता रोज एजेंसी और बैंकों के चक्कर लगा रहे हैं। राशि कब आएगी, इसका जवाब एजेंसी के पास भी नहीं है। शहर में 65 हजार गैस उपभोक्ता हैं। 2000 सिलेंडर की डिलीवरी रोज होती है। इसके बाद एजेंसी संचालक ग्राहकों के पास सिलेंडर पहुंच गया। जानकारी ऑनलाइ अपडेट करते हैं। यह मैसेज गैस कंपनियों के जरिये सरकार के पास जाता है। सरकार एक सप्ताह में सब्सिडी अकाउंट में पहुंचा देती है। तीन सप्ताह से स्थिति गड़बड़ा गई है।
365 रुपए मिलती सब्सिडी
घरेलू गैस सिलेंडर 867.50 रुपए में मिल रहा है। सरकार सिलेंडर पर 365.59 रुपए की सब्सिडी देती है। यह सीधे ग्राहकों के बैंक अकाउंट में डाली जाती है।
सरकार से ही नहीं आ रही है
अल्पा गैस एजेंसी के रमेश पीपाड़ा ने बताया सात दिन के भीतर गैस सब्सिडी की राशि ग्राहकों के अकाउंट में आ जाती है। इस बार थोड़ी दिक्कत आ रही है। कई उपभोक्ताओं के अकाउंट में अब तक राशि नहीं पहुंच पाई है। उपभोक्ता इसकी शिकायत हमसे कर रहे हैं। उपभोक्ताओं की समस्या हमने आगे बता दी है। अब सरकार से ही राशि नहीं आ रही है।
hin_Deva hin_Deva hin_Deva hin_Deva hin_Deva hin_Deva